Document ID: 31997D0178

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Φεβρουαρίου 1997 για τον ορισμό μιας μεθοδολογίας για τη μετάβαση μεταξύ του ευρωπαϊκού συστήματος εθνικών και περιφερειακών λογαριασμών στην Κοινότητα (ΕΣΛ 95) και του ευρωπαϊκού συστήματος ολοκληρωμένων οικονομικών λογαριασμών (ΕΣΟΛ 2η έκδοση) (Κείμενο που παρουσιάζει ενδιαφέρον για τον ΕΟΧ) (97/178/ΕΚ, Ευρατόμ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας,
το άρθρο 8 παράγραφος 3 του κανονισμού (ΕΚ) αριθ. 2223/96 του Συμβουλίου, της 25ης Ιουνίου 1996, για το ευρωπαϊκό σύστημα εθνικών και περιφερειακών λογαρισμών στην Κοινότητα (1), και το άρθρο 6 της οδηγίας 89/130/ΕΟΚ, Ευρατόμ του Συμβουλίου, της 13ης Φεβρουαρίου 1989, για την εναρμόνιση του καθορισμού του ακαθάριστου εθνικού προϊόντος σε αγοραίες τιμές (2),
Εκτιμώντας:
ότι η Επιτροπή αναμένει την άρση των επιφυλάξεων για τις εκτιμήσεις των κρατών μελών σχετικά με το ΑΕΠ έως τις 31 Δεκεμβρίου 1998 7ότι υπάρχουν διαφορές μεταξύ των αποτελεσμάτων που προκύπτουν από τη χρήση του ΕΣΛ 95 και τη χρήση του ΕΣΟΛ 2η έκδοση 7ότι για την εφαρμογή του άρθρου 8 παράγραφοι 1 και 2 του κανονισμού (ΕΚ) αριθ. 2223/96 για το ΕΣΛ 95, είναι απαραίτητο να επισημανθούν, το αργότερο έως το Δεκέμβριο του 1996, οι διαφορές των ορισμών μεταξύ του ΕΣΛ 95 και του ΕΣΟΛ 2η έκδοση και να αξιολογηθούν οι συνέπειές τους, έτσι ώστε να εξάγονται τα δεδομένα του ΑΕγχΠ και του ΑΕΠ σύμφωνα με το ΕΣΟΛ 2η έκδοση από τα δεδομένα του ΑΕγχΠ και του ΑΕΠ που βασίζονται στο ΕΣΛ 95 7ότι εάν, μετά την έκδοση της παρούσας απόφασης, επισημανθούν περαιτέρω διαφορές μεταξύ του ΕΣΟΛ 2η έκδοση και του ΕΣΛ 95, οι οποίες έχουν συνέπειες για το ΑΕγχΠ ή το ΑΕΠ, η Επιτροπή θα λάβει μέτρα, σύμφωνα με το άρθρο 8 του κανονισμού (ΕΚ) αριθ. 2223/96, για την τροποποίηση του παραρτήματος της παρούσας απόφασης 7ότι το άρθρο 19 του κανονισμού (ΕΚ, Ευρατόμ) αριθ. 1552/89 του Συμβουλίου, της 29ης Μαΐου 1989, για την εφαρμογή της απόφασης 88/376/ΕΟΚ, Ευρατόμ για το σύστημα των ιδίων πόρων των Κοινοτήτων (3) προβλέπει ότι, από κοινού με το σχετικό κράτος μέλος, η Επιτροπή θα επιθεωρεί κάθε χρόνο τα μακροοικονομικά μεγέθη που παρέχονται για σκοπούς ιδίων πόρων, ιδίως σε περιπτώσεις που έχουν κοινοποιηθεί από την επιτροπή ΑΕΠ 7ότι τα μέτρα που προβλέπονται από την παρούσα απόφαση θα εφαρμόζονται, λαμβάνοντας υπόψη την αρχή της αποτελεσματικότητας ως προς το κόστος, εξασφαλίζοντας ταυτόχρονα την καλή ποιότητα των εκτιμήσεων του ΑΕγχΠ και του ΑΕΠ 7ότι τα προβλεπόμενα μέτρα συμφωνούν με τη γνώμη της επιτροπής ΑΕΠ όπως διατυπώνεται στο άρθρο 6 της οδηγίας 89/130/ΕΟΚ, Ευρατόμ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι διαφορές των ορισμών μεταξύ του ΕΣΟΛ 2η έκδοση και του ΕΣΛ 95 που έχουν επισημανθεί και συμφωνηθεί από την επιτροπή ΑΕΠ πριν από τις 31 Δεκεμβρίου 1996 και οι οποίες έχουν επιπτώσεις στο ΑΕγχΠ ή το ΑΕΠ παρουσιάζονται στο παράρτημα. Τα κράτη μέλη πρέπει να αξιολογούν και να τεκμηριώνουν κάθε μια από αυτές τις διαφορές των ορισμών, εφαρμόζοντας την αρχή που ορίζεται στο άρθρο 2. Παρέχουν στην Επιτροπή τις απαραίτητες πληροφορίες και επεξηγήσεις για κάθε μια από τις διαφορές αυτές με το άρθρο 5 της οδηγίας 89/130/ΕΟΚ, Ευρατόμ.
Άρθρο 2
Τα στοιχεία του ΑΕΠ με το ΕΣΟΛ 2η έκδοση τα οποία παρέχονται δυνάμει της οδηγίας 89/130/ΕΟΚ, Ευρατόμ, καθώς και τα στοιχεία του ΑΕγχΠ που κοινοποιούνται στο πλαίσιο του κανονισμού (ΕΚ) αριθ. 3605/93 του Συμβουλίου, της 22ας Νοεμβρίου 1993, για την εφαρμογή του πρωτοκόλλου σχετικά με τη διαδικασία του υπερβολικού ελλείμματος το οποίο προσαρτάται στη συνθήκη για την ίδρυση της Ευρωπαϊκής Κοινότητας (4), προκύπτουν από τα στοιχεία που καταρτίζονται βάσει του ΕΣΛ 95 και τα οποία παρέχονται από τα κράτη μέλη δυνάμει του άρθρου 7 παράγραφος 1 του κανονισμού (ΕΚ) αριθ. 2223/96, αναπροσαρμόζοντάς τα για να ληφθούν υπόψη οι συνέπειες των διαφορών των ορισμών μεταξύ του ΕΣΟΛ 2η έκδοση και του ΕΣΛ 95 που αναφέρονται στο άρθρο 1.
Η αρχή αυτή παρουσιάζεται συνοπτικά με τις ακόλουθες εξισώσεις:
α) στοιχεία του ΑΕγχΠ σύμφωνα με το ΕΣΟΛ 2η έκδοση= στοιχεία του ΑΕγχΠ σύμφωνα με το ΕΣΛ 95 P το άθροισμα των ποσοτικοποιημένων μεγεθών των διαφορών των ορισμών μεταξύ του ΕΣΛ 95 και του ΕΣΟΛ 2η έκδοση που αναφέρονται στο άρθρο 1 7β) στοιχεία του ΑΕΠ σύμφωνα με το ΕΣΟΛ 2η έκδοση= στοιχεία του ΑΕΠ σύμφωνα με το ΕΣΛ 95 P το άθροισμα των ποσοτικοποιημένων μεγεθών των διαφορών των ορισμών μεταξύ του ΕΣΛ 95 και του ΕΣΟΛ 2η έκδοση που αναφέρονται στο άρθρο 1.
Άρθρο 3
1. Οι διατάξεις που προβλέπονται από τα άρθρα 1 και 2 της παρούσας απόφασης εφαρμόζονται στα ακόλουθα στοιχεία:
α) στοιχεία του ΑΕγχΠ για το 1998 και τα επόμενα έτη, τα οποία παρέχονται δυνάμει της οδηγίας 89/130/ΕΚ, Ευρατόμ, και για όσο διάστημα παραμένει σε ισχύ η απόφαση 94/728/ΕΚ, Ευρατόμ του Συμβουλίου, της 31ης Οκτωβρίου 1994, για το σύστημα ιδίων πόρων των Ευρωπαϊκών Κοινοτήτων (5) 7β) στοιχεία του ΑΕΠ για το 1998 τα οποία παρέχονται για τους σκοπούς του κανονισμού (ΕΚ) αριθ. 3606/93 7Οι διατάξεις αυτές μπορούν επίσης να εφαρμόζονται για:
γ) στοιχεία του ΑΕΠ και του ΑΕγχΠ των ετών 1995 ως 1997, τα οποία τα κράτη μέλη μπορούν να παρέχουν βάσει του ΕΣΛ 95 για τους σκοπούς της οδηγίας και του κανονισμού που αναφέρονται στις παραγράφους 1 στοιχεία α) και β).
2. Όταν παρέχονται τα στοιχεία που καλύπτονται από την παράγραφο 1 στοιχείο γ), τα κράτη μέλη, μετά από αίτηση της Επιτροπής, κοινοποιούν τα μεγέθη που προκύπτουν από τις διαφορές των ορισμών μεταξύ του ΕΣΟΛ 2η έκδοση και του ΕΣΛ 95.
Άρθρο 4
Εάν η απόφαση 94/728/ΕΚ, Ευρατόμ παραμείνει σε ισχύ μετά την 1η Ιανουαρίου 1999, η Επιτροπή θα επανεξετάσει την παρούσα απόφαση και, αν χρειάζεται, θα λάβει τα απαραίτητα μέτρα.
Άρθρο 5
Η παρούσα απόφαση απευθύνεται στα κράτη μέλη.
Βρυξέλλες, 10 Φεβρουαρίου 1997.

Labels: 2
15
19